**Príloha č. 1b – Opis predmetu zákazky**

**2. časť zákazky - Staničné analyzátory dychu**

# 1 Predmet zákazky

1.1 Predmetom zákazky je zabezpečenie nákupu staničných analyzátorov dychu podľa špecifikácie uvedenej v Tabuľke č. 1 - Technická špecifikácia predmetu zákazky. Staničný analyzátor dychu musí byť certifikovaný ako určené meradlo. Zariadenie je určené pre potreby presných meraní za účelom kontroly subjektu
s možnosťou získania objektívneho dôkazového nálezu pre potreby represívnych konaní.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Sklad na Fajgalskej ceste 2, 902 01 Pezinok, objekt Strednej odbornej školy Policajného zboru

- inštalácie meračov u kupujúceho, inštalácie softvéru a spustenie zariadení na mieste plnenia, ako aj overenie a preukázanie plnej funkčnosti dodaného riešenia

- uvedenie zariadení do prevádzky, inštalácia aktuálnych firmware výrobcu zariadení

- odovzdanie technickej dokumentácie a záručných listov

- bezplatné zaškolenie zamestnancov verejného obstarávateľa na obsluhu, rutinnú prevádzku a údržbu zariadení

- poskytovanie záručného servisu

1.2 Všetky technické parametre/funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak by sa niektorá z technických požiadaviek odvolávala (priamo i nepriamo) na konkrétny typ produktu, alebo konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.

1.4 Tovar musí spĺňať všetky požiadavky verejného obstarávateľa bez nutnosti doplnenia (dokúpenia) ďalšieho nevyhnutného príslušenstva.

1.5 Súčasťou tovaru musí byť technická dokumentácia, obsahujúca najmä technický popis, návod na obsluhu a použitie prístroja a programového vybavenia pre vyhodnotenie a archiváciu dokumentácie. Technická dokumentácia a programové vybavenie je vyhotovené v slovenskom jazyku.

1.6 Tovar musí byť nový, nepoužívaný, zabalený v neporušených obaloch, nepoškodený.

1.7 Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

1.8 Verejný obstarávateľ požaduje na dodaný tovar minimálne dvadsaťštyri (24) mesačnú záruku. Záručná doba začína plynúť dňom prevzatia predmetu zmluvy na základe dodacieho listu. V rámci záruky verejný obstarávateľ požaduje v prípade vady tovaru zabezpečiť nástup servisného technika do dvadsaťštyri (24) hodín od uplatnenia reklamácie a odstrániť vadu najneskôr v lehote do desiatich (10) dní odo dňa uplatnenia reklamácie. V prípade nemožnosti odstrániť vadu do desiatich (10) dní sa predávajúci zaväzuje bezodplatne poskytnúť kupujúcemu počas doby odstraňovania vady plnohodnotnú náhradu.

1.9 Verejný obstarávateľ požaduje na dodaný tovar uskutočniť bezplatné školenie na obsluhu a údržbu dodaného tovaru pre 60 príslušníkov Policajného zboru určených verejným obstarávateľom.

**Tabuľka č. 1 - Technická špecifikácia predmetu zákazky**

|  |
| --- |
| Staničný analyzátor dychu - 100 ks |
|  | **Požadovaná technická špecifikácia, parametre a funkcionality** | **Hodnota technického parametra tovaru ponúkaného uchádzačom***- vlastný návrh plnenia* |
| Merací princíp | štyri nezávislé IR senzory, automatický test nuly a automatický test presnosti detekčnej časti analyzátora inej hodnoty ako nuly bez použitia certifikovaného referenčného materiálu alebo iného materiálu pri každom meraní |  |
| Rozmery a hmotnosť | dĺžka max. 400 mmšírka max. 400 mmvýška max. 200 mmmax. 5500 g |  |
| Displej | dotykový, farebný, min. 15 cm uhlopriečka |  |
| Prevádzkové parametre - teplota okolia:  | min. -10 °C až + 40 °C |  |
| Prevádzkové parametre – vlhkosť: | min. 10 až 95% relatívnej vlhkosti |  |
| Prevádzkové parametre – tlak: | v rozpätí od 860 hPa do 1060 hPa |  |
| Teplota skladovania: | - 25 °C až + 70 °C |  |
| Napájanie: | napájanie striedavým prúdom, jednosmerným prúdom, zabudovaným akumulátorom |  |
| Odber vzoriek: | doba fúkania min. 5 s |  |
| Objem vzorky: | Meradlo má merať pri najmenšom objeme exhalovaného vzduchu max. 1,5 l |  |
| Meracia jednotka: | mg/l |  |
| Rozsah presného merania min.: | 0,00 – 3,00 mg/l |  |
| Presnosť: | v súlade s prílohou č. 25 vyhlášky č. 210/2000 Z. z. ÚNMS SR o meradlách a metrologickej kontrole |  |
| Akumulátor: | Lithium Ion – 11,1 V – min. 5200 mAh |  |
| Rozhranie: | integrovaná tlačiareň na termocitlivý papier |  |
| Výstup: | Vytlačený z tlačiarne v slovenskom jazyku podľa predpisu o určených meradlách |  |
| Komunikácia: | Menu prístroja a hlásenia na displeji v slovenčine, voliteľné aj iné jazyky |  |
| Signalizácia: | Meraná hodnota, dátum, čas, meracia jednotka, číslo merania, chybné či správne meranie, prekročený rozsah merania. Stále zobrazovaný stav nabitia batérie a hlásenie vybitia, hlásenie naplnenia dátovej pamäte, hlásenie o potrebe nasledujúcej kalibrácie alebo informácia o dátume poslednej vykonanej kalibrácie, analyzátor musí byť schopný indikovať prítomnosť alkoholu v ústach testovanej osoby (napríklad v dôsledku použitia ústnej vody) |  |
| Softvér: | Potrebný k evidencii a archivácii nameraných údajov - softvér je súčasťou ceny prístroja. Umožňuje tlač zvolených nameraných výsledkov z pamäte analyzátora. |  |
| Obsah zostavy: | staničný analyzátor dychu, sieťový zdroj, odolný kufrík na celý komplet |  |
| Požiadavky na tlač protokolov: | Tlačiareň protokolov musí byť prispôsobená na tlač roliek papiera (termopapier) so šírkou maximálne 80 mm. Musí byť prispôsobená na tlač min. 100 výstupov jednorazovo.Súčasťou musí byť adaptér na pripojenie tlačiarne k sieti 230 V a adaptér na napájanie tlačiarne cez autonabíjačku zo siete automobilu 12V.Prenos údajov za pomoci USB alebo kábla |  |
| Možnosť rozšírenie funkcionality | pripojenie do LAN siete |  |
| Štandardná zhoda: | OIML R 126 |  |
| Interval kalibrácie analyzátora: | 1 rok v zmysle prílohy č. 1 vyhlášky ÚNMS SR č. 210/2000 Z. z. |  |
| Prvotné overenie: | v zmysle zákona č. 157/2018 Z. z. o metrológii v cene, pri dodaní prístroja |  |
| **Výrobca a model:** |  |

# Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

2.1 **Prílohu č. 1b Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*Hodnota technického parametra tovaru ponúkaného uchádzačom - vlastný návrh plnenia“**.

 Uchádzač identifikuje (z hľadiska: minimálne požadované technické špecifikácie, parametre a funkcionality požadované verejným obstarávateľom, výrobcu a model, katalógové číslo) ponúkaný tovar a uvedie špecifikáciu dodávaného tovaru - vlastný návrh plnenia.

2.2 **Platný certifikát typu meradla** (ponúkaného tovaru)vydaný Slovenským metrologickým ústavom v zmysle § 21 Rozhodnutie o schválení typu zákona č.157/2018 Z. z. o metrológii a o zmene a doplnení niektorých zákonov (ďalej len „zákon o metrológii“), preukazujúci platnosť schválenia typu určeného meradla pre používanie v Slovenskej republike. Uchádzač predkladá naskenovaný originál alebo úradne overenú kópiu dokumentu vo formáte PDF